Iltatähdelle (Avellan)
Illan tähti ikuinen,
 Taivon tyttö rauhainen,
 Lausu, näätkös iloa
 Vaiko huolta voitolla?

 Ehkä myrskyn raivosta,
 Pelvon, toivon vaiheella,
 Purjehtia johtoa
 Sulta pyytää vakaalta.

 Ehkä yksin, huolissaan,
 Kaihoisessa laaksossaan,
 Rinta etsii särkynyt
 Silmässäsi hoivaa nyt.

 Ehkä tyttö armainen
 Sua katsoo, pyytäen
 Sulhoansa kohdata
 Valossasi vapaassa. –

 Purren jos näät eksyneen,
 Saa’os tietä näytteleen;
 Huolen jos näät tuskissa,
 Sille tarjoo toivoa!

 Vaan jos näät mun tyttöni,
 Lainaa hälle säteesi,
 Kirjoittain sen loisteesen,
 Että aikaa oottelen.